CELEX: 32013R0971
Language: sk
Date: 2013-10-10
Title: Nariadenie Rady (EÚ) č. 971/2013 z  10. októbra 2013 , ktorým sa mení nariadenie (EÚ) č. 267/2012 o reštriktívnych opatreniach voči Iránu

12.10.2013   
            
            
               SK
            
            
               Úradný vestník Európskej únie
            
            
               L 272/1
            
         NARIADENIE RADY (EÚ) č. 971/2013
   z 10. októbra 2013,
   ktorým sa mení nariadenie (EÚ) č. 267/2012 o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (1),
   so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               Nariadením Rady (EÚ) č. 267/2012 (2) nadobúdajú účinnosť opatrenia stanovené v rozhodnutí 2010/413/SZBP a okrem iného sa tiež zmrazujú všetky finančné prostriedky a hospodárske zdroje, ktoré patria alebo sa nachádzajú vo vlastníctve alebo držbe osôb, subjektov a orgánov uvedených v prílohách VIII a IX k uvedenému nariadeniu alebo sú nimi kontrolované.
            
         
               (2)
            
            
               Rada v 10. októbra 2013 prijala rozhodnutie 2013/497/SZBP (3), ktorým sa mení rozhodnutie 2010/413/SZBP a stanovuje upravené kritériá zaradenia na zoznam tak, aby sa zahrnuli aj osoby a subjekty, ktoré obchádzajú alebo porušujú reštriktívne opatrenia.
            
         
               (3)
            
            
               Toto opatrenie patrí do rozsahu pôsobnosti Zmluvy a na jeho vykonanie je potrebný regulačný akt na úrovni Únie, najmä s cieľom zabezpečiť jeho jednotné uplatňovanie hospodárskymi subjektmi vo všetkých členských štátoch.
            
         
               (4)
            
            
               Nariadenie (EÚ) č. 267/2012 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Článok 23 ods. 2 nariadenia (EÚ) č. 267/2012 sa mení takto:
   
               a)
            
            
               písmeno b) sa nahrádza takto:
               
                           „b)
                        
                        
                           ktoré sú fyzickými alebo právnickými osobami, subjektmi alebo orgánmi, ktoré obchádzajú alebo porušujú, alebo pomáhajú osobe, subjektu alebo orgánu uvedeným na zozname obísť alebo porušiť ustanovenia tohto nariadenia, rozhodnutia Rady 2010/413/ SZBP alebo rezolúcií BR OSN č. 1737 (2006), č. 1747 (2007), č. 1803 (2008) a č. 1929 (2010);“.
                        
                     
         
               b)
            
            
               písmeno c) sa nahrádza takto:
               
                           „c)
                        
                        
                           ktoré sú členmi Zboru islamských revolučných gárd (IRGC) alebo právnickými osobami, subjektmi alebo orgánmi vo vlastníctve alebo pod kontrolou IRGC alebo jedného či viacerých z jeho členov alebo fyzické alebo právnické osoby, subjekty alebo orgány konajúce v ich mene, alebo fyzické alebo právnické osoby, subjekty alebo orgány poskytujúce poistenie alebo iné kľúčové služby IRGC alebo subjekty v ich vlastníctve alebo nimi kontrolované alebo konajúce v ich mene;“.
                        
                     
         
               c)
            
            
               písmeno e) sa nahrádza takto:
               
                           „e)
                        
                        
                           ktoré sú právnickými osobami, subjektmi alebo orgánmi vo vlastníctve spoločnosti Islamic Republic of Iran Shipping Lines (IRISL) alebo kontrolovanými spoločnosťou IRISL alebo ktoré sú fyzickými alebo právnickými osobami, subjektmi alebo orgánmi konajúcimi v jej mene alebo fyzickými alebo právnickými osobami, subjektmi alebo orgánmi poskytujúcimi poistenie alebo iné kľúčové služby spoločnosti IRISL alebo subjektmi v jej vlastníctve alebo ňou kontrolovanými alebo konajúcimi v jej mene.“.
                        
                     
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 10. októbra 2013
      
         
            Za Radu
         
         
            predseda
         
         R. SINKEVIČIUS
      
   
   
      (1)  Ú. v. EÚ L 195, 27.7.2010, s. 39.
   
      (2)  Nariadenie Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, 24.3.2012, s. 1).
   
      (3)  Pozri stranu 46 tohto úradného vestníka.